62022TJ0749_INF
Решение на Общия съд (oсми състав) от 10 април 2024 г. —Парламент/Union technique du bâtiment и Argest
(Дело T-749/22) (
1
)
„Арбитражна клауза — Договор за извършване на дейности по опазване и обезопасяване на къща музей „Жан Моне“ — Рамков договор за услуги по предоставяне на архитектурни, технически и финансови консултации и съдействие — Вреди, причинени на покрива — Искане за обезщетение — Десетгодишна гаранция — Прилагане на френското и люксембургското право — Лихви за забава“
1.
Съдебно производство — Сезиране на Общия съд на основание арбитражна клауза — Компетентност на Общия съд, определена единствено от членове 256 и 272 ДФЕС и арбитражната клауза — Прилагане на приложимото за договора материално право
(членове 256 и 272 ДФЕС)
(вж. т. 18, 21 и 22)
2.
Национално право — Позоваване на националното право — Френско право — Договор за строителство — Щети — Ангажиране на десетгодишната отговорност на строителите за щети, произтичащи от договора за строителство — Условия — Недостатъци, които застрашават солидността на постройката и я правят негодна за използване по предназначение в предвидим срок
(вж. т. 47, 50, 51, 55—57, 70, 84, 90, 93, 98 и 99)
3.
Национално право — Позоваване на националното право — Люксембургско право — Договор за услуга — Щети — Ангажиране на десетгодишната отговорност на строителите — Презумпция за отговорност
(вж. т. 109, 114, 115, 118—120, 135—137, 139, 141 и 142)
4.
Съдебно производство — Сезиране на Общия съд на основание арбитражна клауза — Договор за извършване на дейности по опазване и обезопасяване на къща музей „Жан Моне“ — Вреди, причинени на покрива — Искане за обезщетение — Десетгодишна гаранция — Прилагане на френското и люксембургското право — Лихви за забава
(член 272 ДФЕС)
(вж. т. 154—159 и 163—171)
5.
Съдебно производство — Сезиране на Общия съд на основание арбитражна клауза — Компетентност на Общия съд, определена единствено от член 272 ДФЕС и арбитражната клауза — Солидарна отговорност за щетите, произтичащи от договор за строителство и услуга — Определяне на частта от задължението, която трябва да се понесе от солидарните длъжници — Компетентност на националните юрисдикции
(член 272 ДФЕС)
(вж. т. 175 и 176)
Диспозитив
1)
Приема за установено, че по силата на действащата десетгодишна гаранция Union technique du bâtiment SA и Argest SA отговарят за вредите, причинени на покрива на къща музей „Жан Моне“ в Базош сюр Гийон (Франция).
2)
Осъжда Union technique du bâtiment и Argest солидарно да заплатят на Европейския парламент еднократна сума от 115000 евро, заедно с лихви в размер на законния лихвен процент във Франция и Люксембург, считано от 29 ноември 2022 г. Лихвите, натрупани при изтичането на всеки годишен падеж, считано от тази дата се капитализират, така че върху тях самите се начисляват лихви.
3)
Отхвърля иска в останалата му част.
4)
Осъжда Union technique du bâtiment и Argest да заплатят съдебните разноски.
(
1
)	OВ C 24, 23.1.2023 г.